钦定古今图书集成/明伦汇编/氏族典/第284卷 > 黄居采
## 钦定古今图书集成/明伦汇编/氏族典/第284卷 > 黄居采

按《十国春秋》：后蜀黄居采字伯鸾，筌季子也。工画花
竹翎毛，事后主为翰林待诏。与筌同被恩宠，图画殿
庭墙壁、宫闱屏障，不可胜记。广政十五年，后主命往
葛仙山，回至彭州栖真南轩，绘水石一堵，自未越酉
而毕，观者叹其敏妙。又常奉后主命，与筌同画秋山
图，以答江南信币。学士徐光溥作《秋山图歌》以美之。
国亡，随后主入宋。宋太祖习其名，累授朝请大夫、寺
丞、上柱国，赐紫金鱼袋。太宗更加眷遇，属居采搜访
名画，诠定品目，一时皆为敛手。居采状太湖石尢过
于父。